CELEX: 32015D2301
Language: el
Date: 2015-12-08 00:00:00
Title: Εκτελεστική απόφαση (ΕΕ) 2015/2301 της Επιτροπής, της 8ης Δεκεμβρίου 2015, για την τροποποίηση της απόφασης 93/195/ΕΟΚ για τους υγειονομικούς όρους και την υγειονομική πιστοποίηση που απαιτούνται για την επανείσοδο εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις μετά από προσωρινή εξαγωγή στο Μεξικό και τις Ηνωμένες Πολιτείες της Αμερικής και για την τροποποίηση του παραρτήματος I της απόφασης 2004/211/ΕΚ για την καταχώριση του Μεξικού στον κατάλογο των τρίτων χωρών και των περιοχών τους από τις οποίες εγκρίνονται εισαγωγές ζώντων ιπποειδών και σπέρματος, ωαρίων και εμβρύων ιπποειδών στην Ένωση [κοινοποιηθείσα υπό τον αριθμό C(2015) 8556] (Κείμενο που παρουσιάζει ενδιαφέρον για τον ΕΟΧ)

10.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 324/38
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/2301 ΤΗΣ ΕΠΙΤΡΟΠΉΣ
   της 8ης Δεκεμβρίου 2015
   για την τροποποίηση της απόφασης 93/195/ΕΟΚ για τους υγειονομικούς όρους και την υγειονομική πιστοποίηση που απαιτούνται για την επανείσοδο εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις μετά από προσωρινή εξαγωγή στο Μεξικό και τις Ηνωμένες Πολιτείες της Αμερικής και για την τροποποίηση του παραρτήματος I της απόφασης 2004/211/ΕΚ για την καταχώριση του Μεξικού στον κατάλογο των τρίτων χωρών και των περιοχών τους από τις οποίες εγκρίνονται εισαγωγές ζώντων ιπποειδών και σπέρματος, ωαρίων και εμβρύων ιπποειδών στην Ένωση
   
      
         [κοινοποιηθείσα υπό τον αριθμό C(2015) 8556]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές, στην Κοινότητα, ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα I του παραρτήματος Α της οδηγίας 90/425/ΕΟΚ (1), και ιδίως το άρθρο 17 παράγραφος 3 στοιχείο α),
   Έχοντας υπόψη την οδηγία 2009/156/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (2), και ιδίως το άρθρο 12 παράγραφοι 1 και 4, την εισαγωγική φράση του άρθρου 19 και τα στοιχεία α) και β) του άρθρου 19,
   Εκτιμώντας τα ακόλουθα:
   
               (1)
            
            
               Η οδηγία 2009/156/ΕΚ καθορίζει τους όρους υγειονομικού ελέγχου που διέπουν τις εισαγωγές ζώντων ιπποειδών στην Ένωση. Σύμφωνα με το άρθρο 13 παράγραφος 1 στοιχείο β) της εν λόγω οδηγίας, ένας από τους όρους για την άδεια εισαγωγής ιπποειδών στην Ένωση είναι η τρίτη χώρα να είναι απαλλαγμένη επί διετία από τη βενεζουελανή εγκεφαλομυελίτιδα των ίππων.
            
         
               (2)
            
            
               Στην απόφαση 93/195/ΕΟΚ της Επιτροπής (3) παρέχονται υποδείγματα υγειονομικών πιστοποιητικών για την επανείσοδο εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις μετά από προσωρινή εξαγωγή. Σύμφωνα με το υπόδειγμα υγειονομικού πιστοποιητικού στο παράρτημα II της εν λόγω απόφασης, μεταξύ άλλων, εγγεγραμμένος ίππος που εξάγεται προσωρινά για περίοδο που δεν υπερβαίνει τις 30 ημέρες, πρέπει, μετά την έξοδό του από την Ένωση, να έχει παραμείνει μόνο στην τρίτη χώρα από την οποία πιστοποιείται για επανείσοδο στην Ένωση ή σε τρίτη χώρα που εντάσσεται στην ίδια υγειονομική ομάδα όπως αναφέρεται στο παράρτημα I της εν λόγω απόφασης.
            
         
               (3)
            
            
               Η απόφαση 2004/211/ΕΚ της Επιτροπής (4) καταρτίζει τον κατάλογο των τρίτων χωρών, ή περιοχών τους, όταν εφαρμόζεται η περιφερειοποίηση, από τις οποίες τα κράτη μέλη επιτρέπεται να εισάγουν ιπποειδή και σπέρμα, ωάρια και έμβρυα ζώντων ιπποειδών και αναφέρει τους άλλους όρους που ισχύουν γι' αυτές τις εισαγωγές στο παράρτημα I («κατάλογος»). Το Μεξικό περιλαμβάνεται στον κατάλογο και εντάσσεται στην υγειονομική ομάδα «Δ», ενώ οι Ηνωμένες Πολιτείες εντάσσονται στην υγειονομική ομάδα «Γ».
            
         
               (4)
            
            
               Επίσης, σύμφωνα με τον κατάλογο επί του παρόντος δεν επιτρέπονται η προσωρινή αποδοχή εγγεγραμμένων ίππων, η επανείσοδος εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις μετά την προσωρινή εξαγωγή τους, οι εισαγωγές εγγεγραμμένων ιπποειδών και ιπποειδών για αναπαραγωγή και κρεατοπαραγωγή και οι εισαγωγές σπέρματος, ωαρίων και εμβρύων ιπποειδών από το Μεξικό, ενώ επιτρέπονται οι μετακινήσεις εγγεγραμμένων ίππων από τις Ηνωμένες Πολιτείες.
            
         
               (5)
            
            
               Η εκτελεστική απόφαση 2014/86/ΕΕ της Επιτροπής (5) εκδόθηκε εν αναμονή της πολιτιστικής εκδήλωσης Théâtre équestre Zingaro στην Πόλη του Μεξικού το 2014. Η εκτελεστική απόφαση 2014/86/ΕΕ τροποποίησε το άρθρο 1 της απόφασης 93/195/ΕΟΚ με σκοπό την έγκριση της επανεισόδου στην Ένωση εγγεγραμμένων ίππων, ύστερα από προσωρινή εξαγωγή, για τον σκοπό της συμμετοχής στην εκδήλωση, με την προϋπόθεση ότι οι εγγεγραμμένοι ίπποι συμμορφώνονται με τις απαιτήσεις που ορίζονται στο υγειονομικό πιστοποιητικό το οποίο καταρτίζεται σύμφωνα με το υπόδειγμα υγειονομικού πιστοποιητικού που ορίζεται στο παράρτημα X της εν λόγω απόφασης. Η εκτελεστική απόφαση 2014/86/ΕΕ τροποποίησε επίσης την απόφαση 93/195/ΕΟΚ με σκοπό την προσθήκη νέου παραρτήματος X για την κατάρτιση του υποδείγματος υγειονομικού πιστοποιητικού.
            
         
               (6)
            
            
               Επιπλέον, η εκτελεστική απόφαση 2014/86/ΕΕ τροποποίησε την απόφαση 2004/211/ΕΚ έτσι ώστε ο κατάλογος να επιτρέπει την επανείσοδο εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις μετά την προσωρινή εξαγωγή τους από τη μητροπολιτική περιοχή της Πόλης του Μεξικού έως τις 15 Απριλίου 2014.
            
         
               (7)
            
            
               Οι ιππικές εκδηλώσεις LG Global Champions Tour θα πραγματοποιηθούν υπό την αιγίδα του Διεθνούς Ιππικού Ομίλου (Fédération Equestre Internationale) στο Μαϊάμι, στις Ηνωμένες Πολιτείες, από τις 7 έως τις 9 Απριλίου 2016 και στη μητροπολιτική περιοχή της Πόλης του Μεξικού, στο Μεξικό, από τις 15 έως τις 17 Απριλίου 2016.
            
         
               (8)
            
            
               Και οι δύο ιππικές εκδηλώσεις LG Global Champions Tour στις Ηνωμένες Πολιτείες και στη μητροπολιτική περιοχή της Πόλης του Μεξικού θα γίνουν υπό επίσημη κτηνιατρική επίβλεψη. Με δεδομένο τον υψηλό βαθμό κτηνιατρικής επίβλεψης, είναι δυνατός ο καθορισμός συγκεκριμένων υγειονομικών όρων και όρων υγειονομικής πιστοποίησης για την επανείσοδο των εν λόγω ίππων μετά την προσωρινή τους εξαγωγή για περίοδο μικρότερη των 30 ημερών για συμμετοχή στις ιππικές εκδηλώσεις LG Global Champions Tour στο Μαϊάμι και, στη συνέχεια, στην Πόλη του Μεξικού.
            
         
               (9)
            
            
               Η απόφαση 93/195/ΕΟΚ θα πρέπει να τροποποιηθεί με σκοπό την έγκριση της επανεισόδου στην Ένωση, έως τις 30 Απριλίου 2016, εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις, μετά την προσωρινή εξαγωγή, για τη συμμετοχή στην εκδήλωση LG Global Champion Tour στο Μαϊάμι και την Πόλη του Μεξικού, και την πρόβλεψη υποδείγματος υγειονομικού πιστοποιητικού που θα καλύπτει τους εν λόγω εγγεγραμμένους ίππους. Παράλληλα, οι παλιές διατάξεις της απόφασης 93/195/ΕΟΚ, όπως τροποποιήθηκαν από την εκτελεστική απόφαση 2014/86/ΕΕ, θα πρέπει να διαγραφούν.
            
         
               (10)
            
            
               Η απόφαση 93/195/ΕΟΚ θα πρέπει, ως εκ τούτου, να τροποποιηθεί αναλόγως.
            
         
               (11)
            
            
               Δεδομένου ότι η μητροπολιτική περιοχή της Πόλης του Μεξικού είναι μια περιοχή με μεγάλο υψόμετρο και μειωμένο κίνδυνο μετάδοσης από ξενιστές φυσαλιδώδους στοματίτιδας ή ορισμένων υποτύπων βενεζουελανής εγκεφαλομυελίτιδας των ίππων, θα πρέπει να επιτρέπεται η επανείσοδος εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις ύστερα από προσωρινή εξαγωγή για περίοδο μικρότερη των 30 ημερών στη μητροπολιτική περιοχή της Πόλης του Μεξικού, περιοχή στην οποία δεν έχει αναφερθεί βενεζουελανή εγκεφαλομυελίτιδα των ιπποειδών για περίοδο μεγαλύτερη των δύο ετών. Η καταχώρηση του Μεξικού στον κατάλογο θα πρέπει, επομένως, να τροποποιηθεί για να επιτραπεί η επανείσοδος στην Ένωση εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις, ύστερα από προσωρινή εξαγωγή, από τη μητροπολιτική περιοχή της Πόλης του Μεξικού από τις 30 Μαρτίου 2016 έως τις 30 Απριλίου 2016.
            
         
               (12)
            
            
               Επομένως, η καταχώριση για την εν λόγω τρίτη χώρα στο παράρτημα I της απόφασης 2004/211/ΕΚ θα πρέπει να τροποποιηθεί.
            
         
               (13)
            
            
               Συνεπώς, η απόφαση 2004/211/ΕΚ θα πρέπει να τροποποιηθεί αναλόγως,
            
         
               (14)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 93/195/ΕΟΚ τροποποιείται ως εξής:
   
               1)
            
            
               Στο άρθρο 1 η τελευταία περίπτωση αντικαθίσταται από το ακόλουθο κείμενο:
               
                           «—
                        
                        
                           συμμετέχουν στις ιππικές εκδηλώσεις LG Global Champions Tour στο Μαϊάμι, στις Ηνωμένες Πολιτείες και στην Πόλη του Μεξικού, στο Μεξικό, και πληρούν τις απαιτήσεις που ορίζονται στο υγειονομικό πιστοποιητικό που καταρτίζεται σύμφωνα με το υπόδειγμα υγειονομικού πιστοποιητικού του παραρτήματος X της παρούσας απόφασης και με την προϋπόθεση ότι η εν λόγω επανείσοδος δεν πραγματοποιείται μετά τις 30 Απριλίου 2016.».
                        
                     
         
               2)
            
            
               Το παράρτημα X αντικαθίσταται από το κείμενο του παραρτήματος I της παρούσας απόφασης.
            
         Άρθρο 2
   Το παράρτημα I της απόφασης 2004/211/ΕΚ τροποποιείται σύμφωνα με το παράρτημα II της παρούσας απόφασης.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 8 Δεκεμβρίου 2015.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 268 της 14.9.1992, σ. 54.
   
      (2)  ΕΕ L 192 της 23.7.2010, σ. 1.
   
      (3)  Απόφαση 93/195/ΕΟΚ της Επιτροπής, της 2ας Φεβρουαρίου 1993, για τους υγειονομικούς όρους και την υγειονομική πιστοποίηση που απαιτούνται για την επανείσοδο εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις μετά από προσωρινή εξαγωγή (ΕΕ L 86 της 6.4.1993, σ. 1).
   
      (4)  Απόφαση 2004/211/ΕΚ της Επιτροπής, της 6ης Ιανουαρίου 2004, για την κατάρτιση καταλόγου των τρίτων χωρών και των περιοχών τους από τις οποίες τα κράτη μέλη εγκρίνουν τις εισαγωγές ζώντων ιπποειδών και σπέρματος, ωαρίων και εμβρύων ιπποειδών και για την τροποποίηση των αποφάσεων 93/195/ΕΟΚ και 94/63/ΕΚ (ΕΕ L 73 της 11.3.2004, σ. 1).
   
      (5)  Εκτελεστική απόφαση 2014/86/ΕΕ της Επιτροπής, της 13ης Φεβρουαρίου 2014, για την τροποποίηση της απόφασης 93/195/ΕΟΚ για τους υγειονομικούς όρους και την υγειονομική πιστοποίηση που απαιτούνται για την επανείσοδο εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις μετά από προσωρινή εξαγωγή στο Μεξικό και την τροποποίηση του παραρτήματος I της απόφασης 2004/211/ΕΚ για την καταχώριση του Μεξικού στον κατάλογο των τρίτων χωρών και των περιοχών τους από τις οποίες εγκρίνονται εισαγωγές ζώντων ιπποειδών και σπέρματος, ωαρίων και εμβρύων ιπποειδών στην Ένωση (ΕΕ L 45 της 15.2.2014, σ. 24).
   
      ΠΑΡΑΡΤΗΜΑ I
      «
            ΠΑΡΑΡΤΗΜΑ X
            
               
            
               
            
               
         »
   
   
      ΠΑΡΑΡΤΗΜΑ II
      Στο παράρτημα I της οδηγίας 2004/211/ΕΚ, η καταχώριση για το Μεξικό αντικαθίσταται από τα εξής:
      
         
                     «MX
                  
                  
                     Μεξικό
                  
                  
                     MX-0
                  
                  
                     Ολόκληρη η χώρα
                  
                  
                     D
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                      
                  
               
                     MX-1
                  
                  
                     Μητροπολιτική περιοχή της Πόλης του Μεξικού
                  
                  
                     D
                  
                  
                     —
                  
                  
                     X
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     Ισχύει από 30 Μαρτίου έως 30 Απριλίου 2016»